ЖИНСТ УВС ХК
	
ХУВЬЦАА ЭЗЭМШИГЧДИЙН ХУРЛЫН ТЭМДЭГЛЭЛ
2019 оны 4-р сарын 27-ны өдөр		Дугаар: 19/01		Улаанбаатар хот	


Жинст Увс ХК-ийн Хувьцаа эзэмшигчдийн ээлжит хурал 2019 оны 4 дүгээр сарын 27-ны өдөр Улаанбаатар хот, Хан-Уул дүүрэг, 11-р хороо, Дүнжингаравын гудамж, Зайсан Хилл Комплекст хурлын танхимд 11:00-с эхлэв.
Хурлын ирц: 56.58%
Тооллогын комиссын дарга Г.Алтансүх танилцуулснаар: “Жинст Увс ХК-ийн саналын эрхтэй энгийн хувьцааны 942,561 ширхэг хувьцаа эзэмшигчид өөрийн биеэр болон итгэмжлэгдсэн төлөөлөгчийн үндсэн дээр өөр этгээдээр төлөөлүүлэн хувьцаа эзэмшигчдийн ээлжит хуралд оролцож байгаа нь нийт хувьцаа эзэмшигчдийн 56.58% болж байгааг хуралд оролцогсод болон хурлын  даргад мэдээллэв.  Компанийн тухай хуулийн 69 дүгээр зүйлийн 69.1 дэх заалт, Компанийн дүрмийн 7.13-ыг үндэслэн хурлын ирцийг хүчин төгөлдөрт тооцсон тухай Жинст Увс ХК-ийн ТУЗ-ийн дарга Ч.Ганхуяг мэдэгдэж, хурлыг нээв. 
Жинст Увс ХК-ийн Гүйцэтгэх захирал Ж.Алтангүний хурлын дэгийг танилцуулан 2018 оны санхүүгийн болон үйл ажиллагааны тайланг танилцуулж эхлэв. 
Хурлын дэг:
1. Жинст Увс ХК-ийн 2018 оны үйл ажиллагааны болон санхүүгийн тайланд Төлөөлөн удирдах зөвлөлийн гаргасан дүгнэлтийг батлах тухай
2. Бусад асуудал 

Хэлэлцсэн нь №1: Жинст Увс ХК-ийн 2018 оны үйл ажиллагааны болон санхүүгийн тайланд Төлөөлөн удирдах зөвлөлийн гаргасан дүгнэлтийг батлах тухай. 
Танилцуулсан нь: Гүйцэтгэх захирал Ж.Алтангүний:
2018 оны үйл ажиллагааны тайланг ТУЗ-ийн гишүүн А.Азбаяр танилцуулав: 2018 оны хувьд Хөрөнгө Оруулагч Үндэстэн ХК татан буулдаж Жинст Увс ХК-тай нэгдэж Хөрөнгийн Бирж дээр гарсан бөгөөд Далайван компаниар аудит хийгдсэн. 
2018 оны бас нэг онцлох явдал гэвэл  Хөрөнгийн Бирж дээр бид III самбараас II самбар луу шилжих зөвшөөрөл гарсан. Манай компанийн хувьцаа их идэвхтэй арилжигдаж нийт дүнгээрээ II  самбар луу шилжих шаардлагаа хангасан.
Хурлын дарга Ч.Ганхуяг: Уржигдар Ард Санхүүгийн Нэгдэл ХК-ийн ТУЗ хуралдаж шинэ стратеги баталсан. Түрүү жилийн хувьцаа эзэмшигчдийн хурлаар бид Жинст Увс ХК-ийг Ард Санхүүгийн Нэгдэл ХК- тай нэгтгэж нийлье гэдэг шийдвэрийг баталсан. Энэ шийдвэр гаргасны дагуу манай аудиторууд, үнэлгээний компаниуд, хуулийн компаниуд ажил аа хийсэн. 
[bookmark: _GoBack]2018 онд бид Ард Даатгал ХХК-ийн  IPO хийсэн ба 2019 онд Ард Кредит ББСБ ХХК-ийн IPO-ийн амжилттай хийж гүйцэтгэлээ. Энэ хоёр компанид бид нийт 10.6 тэрбум төгрөг босгож шинээр хөрөнгө оруулсан. 
Жинст Увс ХК Ард Санхүүгийн Нэгдэл ХК-тай нэгдэж нийлэх зөвшөөрлийг Хөрөнгийн Бирж 1 сард гаргаж өгсөн бөгөөд Санхүүгийн Зохицуулах Хороо хяналтаа бүгдийн хийгээд дараачийн 5 сард болох хурлын хэлэлцэх асуудалдаа оруулсан гэж бидэнд мэдэгдсэн. Өмнөх хурал дээр бид Fin-Tech компани болно гэж хэлэлцсэн. Ард Wallet гарснаар 2 сарын дотор бид 123 мянгуулаа болж чадсан бөгөөд бид нар өнөөдөр Монголын хамгийн шилдэг Fin-Tech байгууллагаа болж чадсан. Тэгэхлээр зөвхөн Монголын Бирж дээр хувьцааны арилжаа хийх биш, бид нар өнөөдөр Ард аппликэйшнийг ашиглан зээл авах, хадгаламж нээх, төлбөр тооцоо хийх, брокерийн данс болон даатгалын данс нээх боломжтой боллоо. Оны өмнө 3 мянган хүн Ард аппликэйшнийг ашиглаж байсан бол өнөөдөр 123 мянга болсон. Оны сүүл гэхэд бүгдээрээ 1 сая больё гэдэг зорилгоо тавьцгаая. Түрүү жилд 800 зээлдэгчтэй байсан бол өнөөдөр энэ шинэ бүтээгдэхүүн гаргаснаар 2 сарын дотор 10 мянга зээлдэгчтэй болсон.
Бидний дараагийн алхам бол бус нутагруу гарах. Цөмөөрөө бизнес ээ олон улсад гарахаар судалж байна. Энэ ондоо эхний хөрөнгө оруулалтаа хийе хэмээн судалгааны ажилдаа ороод байна. Ажиллаж байгаа салбар болгондоо чанараараа манлайлагч больё. Өнөөдөр тоогоороо, хэмээгээрэй хамгийн том, хамгийн хүчирхэг, хамгийн ашигтай, хамгийн өндөр өсөлттэй компани больё. 
ТУЗ-ийн гишүүн Г.Цогбадрах аудитлагдсан санхүүгийн тайлан танилцуулав: Жинст Увс ХК бол хөрөнгө оруулалтын компани. Зөвхөн хөрөнгө оруулалт хийдэг бөгөөд өөр үйл ажиллагаа явуулдаггүй байгаа. Ард Санхүүгийн Нэгдэл ХК-г өөртөө нэгтгэхээр СЗХ-оос зөвшөөрлөө хүлээж байгаа. Одоогоор Монголын Хөрөнгийн Бирж дээр JIV гэсэн тикер доор арилжаа явагдаж ба идэвхтэй арилжаалагддаг хувьцаануудийн нэг. Жинст Увс ХК-ийн нийт хөрөнгө 3,1 тэрбум төгрөг,  зах зээлийн үнэ нь 3,2 тэрбум төгрөг болон үнэлэгдэж байна. Нийт оруулсан хөрөнгө нь Ард Санхүүгийн Нэгдэл ХК-ийн 5,7 хувийг эзэмшиж байна. Өр төлбөр 149 сая төгрөг бусад нь бол эздийн өмч дээр бүртгэлтэй байгаа. Хөрөнгө оруулалтын орлогын хувьд 2018 онд Ард Санхүүгийн Нэгдэл ХК-ийн эзэмшиж байсан зарим нэгэн хувьцаанаасаа бага зэргийг зарж 22 сая төгрөгийн орлого олсон. Зардлын хувьд 29 сая төгрөгийн зардалтай. Цэвэр ашгийн хувьд 173 сая төгрөг гарсан. 
Асуулт, хариулт.
Асуулт. Хувьцаа эзэмшигч: Буянсүх 
Бид 3,4 жилийн өмнө хэдэн төгрөг өгчихсөн тэр үеэс хойш бид нар ямар ч мэдээлэл авахгүй мөн ямар ч ойлголтгүй байгаад байна. Хамгийн гол нь хэчнээн төгрөгийн ногдол ашиг хэзээ авах вэ? Зарим гадаад нэрүүд болон юү яриад байгаагийн ойлгохгүй байна.
Хариулт. ТУЗ-ийн дарга Ч.Ганхуяг:  Мэдээллийн хувьд аль болох ойлгомжтой байхыг хичээж бид хувьцаа эзэмшигчиддээ байнга мэдээлэл өгч байгаа. Гэхдээ ойлгохгүй байгаад байгаа учраас өшөө илүү ойлгомжтой болох тал дээр дахин мэдээлэл хүргэж ажиллая. Та хэдэн зүйл дээр анхаараарай 2015 оны сүүлээр бид цуглараад 2016 онд Хөрөнгө Оруулагч Үндэстэн больё гээд 500 хүн мөнгөө нийлүүлж 1 тэрбум орчим төгрөг босгосон. Тэр мөнгөөр өнөөдөр Хөрөнгийн Бирж дээр 1,5 тэр төгрөгийн арилжаа явагдсан байна гэж дурдсан. Хувьцааны үнэ хамгийн өндөртөө 2300 хүрсэн. 
Гүйцэтгэх захирал Ж.Алтангүний: Жинст Увс ХК нь хөрөнгийн биржид бүртгэлтэй компани тул та бүхэн компанийн тухай мэдээллийг хөрөнгийн биржийн 2 дугаар самбараас компани хайж олон мэдээллээ авах боломжтой. Компани жилийн, хагас жилийн тайлангаа цаг тухайд нь тайлагнаад явж байгаа. Мөн бид facebook групп болон бусад хэвлэл мэдээллийн хэрэгслээр цаг тухайд нь тайлагнаад явж байгаа. Та дээрх мэдээллийг цаг нь тухайд нь авч уншиж байгаарай. 
Асуулт. Хувьцаа эзэмшигч: Амараа
Жинст Увс ХК-ийг Ард Санхүүгийн Нэгдэл ХК руу оруулахад Жинст Увс ХК-ийн хувьцаа нь 1,5 аар тооцогдоно гэж мэдээлэл авсан. Үнийг яаж тооцсон юм бэ? Мөн анх оруулсан сая төгрөг маань яамаар дансан дээр бүртгэлтэй, хувьцаа хэдэн төгрөг болсон гэх мэтийн мэдээлэл авдаг болмоор байна.

Хариулт. ТУЗ-ийн дарга Ч.Ганхуяг:  Бид нарын зүгээс Жинст Увс ХК-тай холбоотой мэдээллийг холбогдох сувгуудаар мэдээлж ажиллаж байгаа. Түүнчлэн  Ард Санхүүгийн Нэгдэл ХК-ийн сувгуудаар дамжуулан  мэдээллийг аль болох нээлттэйгээр хүргэн ажиллаж байгаа. 
Ард аппликэйшин дээр манай тайлангууд орсон. Жинст Увс ХК-ийн үнийн хувьд Хөрөнгийн Биржийн mnstock гэсэн аппликэйшин байгаа. Тийшээ орж хувьцааныхаа үнийг ямар ханштай байна гэдгийн харах боломжтой. 
Асуулт. Хувьцаа эзэмшигч: Цогоо
Жинст Увс ХК-ийн хувьцааг би 1900 аар худалдаж авсан. Хоёр компани маань нэгдэж байна, нэг нь 1900 нөгөөх нь 3000 үнэлгээтэй. Тэгэхээр IPO хийгдсэний дараа энэ хоёрын дүн маань яах билээ?

Хариулт. ТУЗ-ийн дарга Ч.Ганхуяг: 1.57-оор нэгдэх шийдвэрийг түрүү жилийн хувьцаа эзэмшигчдийн ээлжит хурлаар баталсан. Түрүү жилийн хурлаар батлахдаа Жинст Увс ХК-ийн нэгж хувьцааны үнийг 1,858 болон Ард Санхүүгийн Нэгдэл ХК-ийн нэгж хувьцааны үнийг 2,912-р харилцан тооцож хөрвүүлэх тооцоог гаргасан байгаа. 
Асуулт. Хувьцаа эзэмшигч: Цогоо
Ногдол ашиг өгч байгаа ямар компаниуд байгаа вэ? Тэрийгээ яаж Ард Койн руу шилжүүлэх вэ?

Хариулт. ТУЗ-ийн дарга Ч.Ганхуяг: Ард Санхүүгийн Нэгдэл ХК-ийн хувьд өнөөдөр Монгол Шуудан өөрийн 1 тэрбум 570 сая төгрөгийн ашгаас 30 хувь ийн ногдол ашиг тараах шийдвэрийг 2 сарын өмнө гаргасан. Үүний 27 орчим хувь Ард Санхүүгийн Нэгдэл ХК-д олгогдох ногдол юм. Ойролцоогоор 200 сая төгрөг болж байгаа байх. Ард Даатгал ХХК бол энэ жил 630 орчим сая төгрөгийн ногдол ашиг өгнө. Тэгэхлээр энэ хоёр компани өнөөдөр Ард Санхүүгийн Нэгдэл ХК-ийн бүх компани дундаас ногдол ашиг төлж байгаа компаниуд. Ард Кредит ББСБ ХХК-ийн хувьд өнгөрсөн жилийн хугацаанд системийн хөгжүүлэлт болон IPO-ийн ажил дээр анхаарсан учраас энэ жилийн хувьд ногдол ашиг байхгүй.
Асуулт. Хувьцаа эзэмшигч: Ганбат
Одоо МОНОС-ийн хувьцаа гарах гэж байна. Энд манай компанийн зүгээс оролцох төлөвлөгөө байгаад байгаа юм уу гэсэн таамаглал байгаад байна. Энэ тал дээр нэг хариулт өгөөч.
Хариулт. ТУЗ-ийн дарга Ч.Ганхуяг: Жинст Увс ХК бол хаашаа ч хөрөнгө оруулалт хийхгүй. Хэрэв хийхээр бол судалгааны баг ажиллаж байж Төлөөлөн Удирдах Зөвлөл шийдвэр гаргана. Өнөөдрийн байдлаар Монос ХК-ийн IPO-той холбогдуулж ямар ч шийдвэр гаргаагүй байна. 
Асуулт. Хувьцаа эзэмшигч: Э.Анар
Манай зах зээл дээр байгаа бидний өрсөлдөгч Lend.mn байна. Өрсөлдөгчөө яаж харж байна вэ?
Хариулт. Хурал даргалагч, ТУЗ-ийн дарга Ч.Ганхуяг: Ард Санхүүгийн Нэгдэл ХК анхнаасаа Lend.mn ээс арай өөр зорилго гаргасан. Lend.mn 7, 14, 30 хоногийн зээл гаргаж байна. Бид нарт буюу Ард Кредит ББСБ ХК-д тийм зээлийн бүтээгдэхүүн байхгүй. 12 сар хүртэлх хугацаатай хүүтэй, бага хэмжээний шимтгэлтэй урт хугацааны зээл гаргаж байгаа. Жижиг дунд бизнесийн зээл байна, бондууд гаргаж байна, Хөрөнгийн Биржийн арилжаа нэг аппликэйшинаар оролцож байна, төлбөр тооцоо хийж байна, крипто арилжаа хийгдэж байна, манай аппликейшин ашиглан валют сольж байна. Мөн дөнгөж сайхан нээгдсэн Ард Шоп бараагаа хамгийн хямдханаар авч болох боломжийг нээснээрээ өөр юм.
Асуулт, хариулт дуусав.
Санал хураалт явуулав.
Тооллогын комиссын дарга Г.Алтансүх: Санал хураалтын дүнг үндэслэн тооллогын комиссын шийдвэрийг танилцуулав. 

1. Жинст Увс ХК-ийн 2018 оны үйл ажиллагааны болон санхүүгийн тайлангийн талаарх Төлөөлөн удирдах зөвлөлийн дүгнэлтийг хэлэлцэн батлах асуудлаар:

Хуралд оролцсон саналын эрхтэй 942,561 ширхэг хувьцаатай хувьцаа эзэмшигчдээс 17,089 хувьцаа эзэмшдэг хувьцаа эзэмшигч саналаа өгөөгүй байна. . 

Хурлын шийдвэр:

Хурлын дарга Ч.Ганхуяг: Тооллогын комиссын шийдвэрийг үндэслэн Хувьцаа эзэмшигчдийн 2019 оны ээлжит хурлаар дараах асуудлыг хэлэлцэн баталлаа. Үүнд:

1. Жинст Увс ХК-ийн 2018 оны үйл ажиллагааны болон санхүүгийн тайлангийн талаарх Төлөөлөн удирдах зөвлөлийн дүгнэлтийг хэлэлцэн батлав.

Хурал 13 цаг 00 минутанд дуусав.

